Flesberg

miniatyr|Høymyr Søre
miniatyr|Vinter på Blefjell
Flesberg er en kommune sørvest i Numedal i Buskerud fylke. Kommunen grenser mot Kongsberg, Øvre Eiker, Rollag og Sigdal i Viken og Notodden og Tinn i Telemark.

Kommunevåpenets offisielle beskrivelse er «To sølv tømmerklaver, rygg mot rygg, mot grønn bakgrunn». Våpenet symboliserer tømmerdrift og skogbruk og ble godkjent i 1989. I tillegg til skogen er jordbruk en viktig næringsvei. Det samme er fjellområdene med hyttefelt og vinteraktiviteter. Moelven Treindustri og Norske Fjellhus er de største bedriftene i kommunen.

 Areal og befolkning 
De fleste innbyggerne bor i tettstedene Lampeland, Svene, Flesberg og Lyngdal. Pr. 3. kvartal 2022 var  folketallet i kommunen 2730.

Kommunens høyeste punkt er Flesebekk-ble (1270,1 moh.), som ligger nær grensa mot Tinn kommune på Blefjell helt vest i kommunen.

 Klima 
I gjennom tidene har det vært to værstasjoner i kommunen. Fra 1954 til 2006 hadde Meteorologisk institutt en værstasjon i Lyngdal. Mens Bioforsk etablerte i 2008 en værstasjon i Flesberg. Maks/min temperaturer for de forskjellige stasjonene i tabellen under:
 Sted  Maksimumstemperatur  Minimumstemperatur Lyngdal  32,6  -34,2 Flesberg  31,5  -33,2

 Natur 
 Verneområder 
Verneområder i Flesberg kommune (alfabetisk):

 Svarttjern naturreservat, opprettet 20. juni 1986, 346 da
 Vangestadmyra naturreservat, opprettet 20. juni 1986, 84 da

Politikk

Se også utfyllende artikkel: Kommunestyrevalg i Flesberg.

 Kommunestyrevalget 2023 

 Tusenårssted 
Stevningsmogen fritidspark på Lampeland er valgt til Flesberg kommunes tusenårssted.

Stevningsmogen fritidspark er et fritids- og idrettsanlegg. Anlegget har en moderne skiskytter- og langrennsarena, 6 km lysløype, fotballbane og friidrettsanlegg. Det har også område for skileik og en 2 km asfaltløype for funksjonshemmede og rulleskiløpere. I tilknytning til området er det et grende- og aktivitetshus som også inneholder innendørs skytebane.

 Severdigheter 
 Blefjell
 Dåsettunet
 Fagerfjell
 Flesberg stavkirke
 Holtefjell
 Lyngdal kirke

 Referanser 

 Eksterne lenker 

 Kommunefakta Flesberg - Statistisk sentralbyrå 
 Flesberg - Store norske leksikon 
 Flesberg stavkirke 
  Lokale historier/lokalhistorie fra Flesberg
  Historiske arkiver etter Flesberg kommune på Arkivportalen